Seleadas zo Sparty

Seleadas (Seleadas) bol olympijský víťaz v zápasení v 4. stor. pred Kr.Walter de Gruyter, Biographischer Index der Antike, str. 845

Seleadas zo Sparty zvíťazil na 118. olympijských hrách v roku 308 pred Kr. v zápasení. Zápasenie (palé) sa podobalo nášmu „grécko-rímskemu"; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.   

Staroveký autor Pausanias, ktorý v druhom storočí navštívil Olympiu, uvádza, že v olympijskej Altide videl i sochu olympionika Seleada.Pausanias, Periégésis tés Hellados, 6,16,6. Archeológovia v tejto lokalite objavili časť podstavca jeho sochy. Podľa poškodeného nápisu sa dalo usúdiť, že zvíťazil približne medzi rokmi 300 až 200 pred Kr.

 Referencie a bibliografia 


 Pozri aj 
 Zoznam olympijských víťazov staroveku

Kategória:Starovekí športovci zo Sparty
Kategória:Víťazi starovekých olympijských hier v zápasení